Vocea României (sezonul 4)

Cel de-al patrulea sezon al talent show-ului românesc Vocea României a debutat pe 16 septembrie 2014 la Pro TV și a ajuns la final pe 19 decembrie 2014. Pavel Bartoș a revenit și în al patrulea sezon ca prezentator al emisiunii. Câștigătorul acestui sezon a fost Tiberiu Albu, aceasta fiind prima dată când concursul a fost câștigat de către un concurent „furat” în etapa confruntărilor.
Pro TV a anunțat în martie 2014 că intenționa să facă din sezonul 4 o competiție pentru copii, însă și-a revocat decizia o lună mai târziu și a hotărât să păstreze formatul care consacrase emisiunea în România, în care concurenții trebuie să aibă cel puțin 16 ani.
Pro TV a declarat că urma să folosească, începând cu acest sezon, un decor mai modern și echipamente superioare de sonorizare, comparativ cu sezoanele anterioare.
Horia Brenciu și-a părăsit postul de jurat, fiind înlocuit de Tudor Chirilă.
Fosta producătoare a emisiunii, Mona Segall, și-a dat demisia din trustul MediaPro în aprilie 2014 și a migrat cu întreaga sa echipă la postul concurent Antena 1. Formația instrumentală condusă de George Natsis s-a transferat și ea la Antena 1, exprimându-și dorința de a lucra în continuare cu echipa de producție a Monei Segall. Aceste decizii au venit în contextul unor controversate concedieri și demisii în masă din cadrul trustului în prima parte a anului 2014, influențate de schimbările noului director al Pro TV, Aleksandras Česnavičius, în încercarea de a implementa o stategie de eficientizare a costurilor.
Sezonul 4 al emisiunii a fost produs de o echipă internațională, coordonată de Peter Majeský și Melanie Triebel, care au lucrat anterior la producții TV din Germania, Cehia și Slovacia.
Coregraful emisiunii a fost Emil Rengle. Fosta trupă de dans a emisiunii, condusă de Edi Stancu, s-a mutat și ea la Antena 1. De asemenea, în postura de V Reporter este Oana Tache, ea înlocuindu-l pe Vlad Roșca.
Preselecțiile pentru cel de-al patrulea sezon au avut loc în vara anului 2014, în următoarele localități:
Preselecțiile au avut rolul de a selecta concurenții care urmau să participe la etapa audițiilor pe nevăzute, care a fost înregistrată în studiourile MediaPro din Buftea în două sesiuni: 19–21 august, 26–27 august 2014.
Primul dintre cele 7 episoade înregistrate cuprinzând audiții pe nevăzute a fost difuzat pe 16 septembrie 2014. La deschiderea spectacolului, cei 4 antrenori au interpretat un colaj format din câte o piesă a fiecăruia, astfel:
Concurenții care au apărut în această ediție sunt:
Al doilea episod a fost difuzat pe 19 septembrie 2014.
Al treilea episod a fost difuzat pe 26 septembrie 2014.
Al patrulea episod a fost difuzat pe 3 octombrie 2014.
Al cincilea episod a fost difuzat pe 10 octombrie 2014.
Al șaselea episod a fost difuzat pe 17 octombrie 2014.
Al șaptelea episod a fost difuzat pe 24 octombrie 2014.
După audițiile pe nevăzute, fiecare antrenor a avut câte 14 concurenți pentru etapa confruntărilor, care a fost difuzată pe 31 octombrie, 7 noiembrie și 14 noiembrie 2014. Antrenorii și-au redus numărul de concurenți la jumătate și au „furat” câte un concurent fiecare din celelalte echipe.
Primul spectacol live a avut loc pe 21 noiembrie 2014. În cadrul acestuia, au concurat câte 4 concurenți din fiecare echipă. Regula ediției a fost următoarea: din fiecare echipă se salvează favoritul publicului și încă un concurent ales de antrenor.
Al doilea spectacol live a avut loc pe 28 noiembrie 2014. În cadrul acestuia, au concurat câte 4 concurenți din fiecare echipă. Regula ediției a fost aceeași ca la episodul precedent.
Al treilea spectacol live a avut loc pe 5 decembrie 2014. În cadrul acestuia, au participat toți cei 16 concurenți rămași, iar eliminările s-au făcut după aceeași regulă ca în episoadele precedente.
Semifinala a avut loc pe 12 decembrie 2014. În cadrul acesteia, au concurat ultimii 2 concurenți rămași în fiecare echipă, interpretând fiecare câte două piese — una solo și una împreună cu antrenorul și celălalt concurent din echipa lui. Finalistul fiecărei echipe a fost determinat prin combinația, în proporție de 40% și, respectiv, 60%, a deciziei antrenorului și a votului public.
Finala a avut loc pe 19 decembrie 2014. Fiecare concurent a interpretat câte trei piese: una solo, una în duet cu antrenorul și una în duet cu un muzician cunoscut din România. Votul publicului a decis câștigătorul.
Matei Sorescu, Claudiu Zamfira și Cezar Dometi, concurenți în sezonul 2 Vocea României, au criticat sezonul al patrulea al emisiunii, spunând că vocile concurenților au fost modificate pe calculator.